Més de 18.000 persones esperen hui l'inici del Pirata Beach Fest
14 juliol 2022

## Més de 18.000 persones esperen hui l'inici del Pirata Beach Fest14 juliol 2022Última actualització: 14 juliol 2022

![](../gestion/img/ddf7ce03b29f5029e62c8d09e7ebd75b3d75f89e0adefb91d1786ba166cc331e.jpg)  
  

Gandia acull des de hui i fins diumenge que ve el **Pirata Beach Fest**. Un festival musical que comptarà amb l'actuació de més de 50 artistes i grups d'estils variats.

Segons dades de l'organització 18.000 persones procedents de tota Espanya gaudiran durant aquests dies dels concerts i prop de 6.500 faran ús de la zona d'acampada que se situarà al parc d'Ausiàs March. Aquest aspecte servirà per a dinamitzar el comerç del Centre Històric al mateix temps que facilitarà a la ciutadania que no haja adquirit entrada, gaudir d'una xicoteta part del festival, ja que estan previstes actuacions gratuïtes de grups locals com De la Nada i Indie.K o nacionals com Pirat's Sound Sistema o Grison, a més d'una zona de 'foodtrucks' i atraccions.  
En el cartell d'aquesta edició destaca l'actuació única de Robe el diumenge 17 i noms d'artistes i grups nacionals com Rozalen, Kase.O, Camela o Mägo de Oz.

L'alcalde de Gandia, José Manuel Prieto, acompanyat pel vicealcalde Josep Alandete i dels regidors de Turisme, Comerç i Cultura, Vicent Mascarell, Vicenta Ferrer, Nahuel González , respectivament, van visitar ahir la zona d'acampada acompanyats per un dels promotors, Duke Abengozar, qui els va explicar l'ampli dispositiu que s'ha preparat des de l'organització per als dies del festival.

[Twittear](https://twitter.com/share)